Մինչ դատաքննության մեկնարկը ոստիկաններ Արթուր Վանոյանի և Յուրի Տեփանոսյանի սպանության մեջ մեղադրվող Սմբատ Բարսեղյանի փաստաբանը միջնորդեց դատարանին դիմել Սահմանադրական դատարան։ Հայկ Ալումյանը պնդեց՝ պաշտպանյալն ապստամբություն է արել, ասաց՝ քաղաքացու ապստամբելու իրավունքը բխում է Սահմանադրությունից, սակայն Քրեական օրենսգրքում բացակայում է այդ իրավունքի իրացման դեպքում քրեական պատասխանատվությունից ազատվելու դրույթը։